**Naziv i adresa ustanove**

**Program obrazovanja**

**za stjecanje mikrokvalifikacije**

**klasične i korektivne tehnike šminkanja**

**Mjesto, mjesec, godina**

1. **OPĆI DIO**

|  |
| --- |
| **OPĆE INFORMACIJE O PROGRAMU OBRAZOVANJA** **ZA STJECANJE MIKROKVALIFIKACIJE** |
| **Sektor**  | Osobne, usluge zaštite i druge usluge |
| **Naziv programa** | Program obrazovanja za stjecanje mikrokvalifikacije klasične i korektivne tehnike šminkanja |
| **Vrsta programa** | osposobljavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa/ova ishoda učenja prema HKO-u** | SIU 1: Klasične i korektivne tehnike šminkanja (razina 3) |
| **Obujam u bodovima (CSVET)** | **8 CSVET**SIU 1: Klasične i korektivne tehnike šminkanja (8 CSVET) |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** |
| **Popis standarda zanimanja/skupova kompetencija** | **Popis standarda kvalifikacija/skupova ishoda učenja** | **Sektorski kurikulum** |
| **Vizažist/Vizažistica**<https://hko.srce.hr/registar/standard-zanimanja/detalji/121> **SKOMP 1**: Provedba osnovnih i specijalnih tehnika šminkanja<https://hko.srce.hr/registar/skup-kompetencija/detalji/1057> SKOMP 2: Provedba estetskog uređivanja obrva i trepavica<https://hko.srce.hr/registar/skup-kompetencija/detalji/1058> SKOMP 3: Planiranje i organizacija rada te određivanje programa tretmana šminkanja klijenta<https://hko.srce.hr/registar/skup-kompetencija/detalji/1055> SKOMP 4: Priprema radnog mjesta i klijenta<https://hko.srce.hr/registar/skup-kompetencija/detalji/1056>  | **SK Vizažist / Vizažistica (strukovni dio kvalifikacije)**<https://hko.srce.hr/registar/standard-kvalifikacije/detalji/78> **SIU 1**: Klasične i korektivne tehnike šminkanja<https://hko.srce.hr/registar/skup-ishoda-ucenja/detalji/2325>  |  |
| **Uvjeti za upis u program** | Posjedovanje prethodne cjelovite kvalifikacije na minimalnoj razini 4.1 HKO-a |
| **Uvjeti stjecanja programa (završetka programa)** | * Stečenih **8 CSVET bodova**
* Završna provjera stečenih znanja usmenim i/ili pisanim provjerama te provjera vještina provodi se demonstracijom aplikacije šminke te postupaka oblikovanja i bojanja obrva i trepavica kroz zadanu temu na modelu, a temeljem unaprijed određenih kriterija vrednovanja postignuća.

O završnoj provjeri vodi se zapisnik i provodi ju tročlano povjerenstvo.Svakom polazniku nakon uspješno završene završne provjere izdaje se Uvjerenje o osposobljavanju za stjecanje mikrokvalifikacije *klasične i korektivne tehnike šminkanja.* |
| **Trajanje i načini izvođenja nastave** | Program obrazovanja za stjecanje mikrokvalifikacije klasične i korektivne tehnike šminkanja provodi se redovitom nastavom u trajanju od **200** **sati,** uz mogućnost izvođenja teorijskog dijela programa putem *online* prijenosa u stvarnom vremenu.Ishodi učenja ostvaruju se vođenim procesom učenja i poučavanja u ustanovi, putem predavačke nastave i demonstracijskih vježbi u trajanju od **75** **sati**, učenjem temeljenom na radu u praktikumu za šminkanje i/ili kod poslodavca koji ima registriranu odgovarajuću djelatnost, uz sklopljen ugovor o suradnji (ugovor o poslovnoj suradnji), u trajanju od **100 sati** te putem samostalnih aktivnosti polaznika, u trajanju od  **25** **sati.**  |
| **Horizontalna prohodnost**  | *-* |
| **Vertikalna prohodnost** | *-* |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/2325>Specifični materijalni uvjeti: Standardna učionicaprikladne veličine opremljena računalom za nastavnika, projektorom, zaslonom, internetskom vezom, računalnim programima**,** audiovideomaterijalima i mogućnošću korištenja specifičnih poslužitelja, osigurana bežična mreža i električno napajanje.Praktikum za šminkanje opremljen osnovnim instalacijama (struja, dovod i odvod vode), UV sterilizatorom, priborom, pripravcima, osnovnim uređajima i opremom za šminkanje, pločom i projektorom.Svako radno mjesto u praktikumu za šminkanje mora biti opremljeno sljedećim osnovnim uređajima, opremom, priborom te pripravcima:* Osnovni uređaji i oprema: visoki stolac za šminkanje, radni stolić, stalak i osnovni set dekorativne kozmetike za šminkanje, profesionalna svjetiljka (*ring light* ili osvjetljeno ogledalo), preparati (za bojanje obrva i trepavica), lupa.
* Pribor: setovi kistova za šminkanje, posuda za odlaganje vate, posuda za odlaganje otpadnog materijala na radnome stolu, zdjela za vodu, staklene posudice, velike škare, škarice, pincete.
* Pripravci: pripravci za šminkanje i pripremu kože za šminkanje, pripravci za oblikovanje i bojanje obrva i trepavica, sredstva za dezinfekciju radnih površina, pribora i preparata.

Učenje temeljeno na radu kod poslodavca izvodi se u studiju/prostoru za šminkanje u kojem svako radno mjesto mora biti opremljeno gore navedenim instalacijama, opremom , uređajima, priborom, preparatima i sredstvima za rad (osim ploče i projektora).Sukladno članku 22. stavku 1. Zakona o obrazovanju odraslih (Narodne novine br. 144/21), prema kojem je ustanova obvezna voditi brigu o pravima polaznika i pristupnika, postupati etično i na dobrobit polaznika i pristupnika, ustanova je dužna upoznati polaznika sa zdravstvenim zahtjevima potrebnim za stjecanje kvalifikacije. Polaznika se upoznaje sa zdravstvenim zahtjevima potrebnima u procesu stjecanja ishoda učenja, zdravstvenim zaprekama za zanimanje, opisom radnih zadaća, kao i uvjetima rada u zanimanju za koje polaznik upisuje program.Nakon što je polaznik upoznat s navedenim, a u slučaju da zbog specifičnih zdravstvenih zahtjeva ili mogućih zdravstvenih ograničenja dođe do teškoća tijekom obrazovanja, zapošljavanja ili rada, uključujući nemogućnost ili ograničenu mogućnost obrazovanja, zapošljavanja ili obavljanja radnih zadataka, odgovornost preuzima sam polaznik.Neovisno o zdravstvenim specifičnostima polaznika, ustanova je obvezna osigurati jednak pristup obrazovanju svim polaznicima, uz stalno poštivanje prava na zdravlje i sigurnost, osobito tijekom učenja temeljenog na radu. Ustanova i poslodavac kod kojega se odvija učenje temeljeno na radu odgovorni su za osiguravanje uvjeta rada koji ne ugrožavaju zdravlje polaznika.Preporučuje se da polaznik i odgovorna osoba ustanove potpišu izjavu kojom potvrđuju upoznatost s prethodno navedenim informacijama o ukupnim zahtjevima zanimanja iz programa koji polaznik upisuje. Sadržaj izjave određuje sama ustanova, pri čemu forma nije propisana.Podloga za primjenu jedinstvenog popisa zdravstvenih zahtjeva potrebnih za upis u pojedinom zanimanju je dokument objavljen na mrežnim stranicama Ministarstva znanosti, obrazovanja i mladih [*Jedinstveni popis zdravstvenih zahtjeva potrebnih za upis u strukovne kurikule u I. razred srednje škole*](https://mzom.gov.hr/UserDocsImages/dokumenti/Dokumenti-ZakonskiPodzakonski-Akti/Jedinstveni-popis-zdravstvenih-zahtjeva-potrebnih-za-upis-u-strukovne-kurikule-u-I-razred-srednje-skole-2025.pdf), pri čemu posebno ukazujemo na popis zdravstvenih zapreka koje predstavljaju apsolutnu zapreku za pojedino zanimanje.Ujedno napominjemo, ako je za stjecanje kompetencija u okviru pojedinog programa osposobljavanja, usavršavanja ili specijalističkog usavršavanja, zbog specifičnosti radnih zadaća i radnog okruženja, potreban dokaz o procjeni zdravstvenih sposobnosti polaznika te je isto navedeno kao obvezujuće u Jedinstvenom popisu zdravstvenih zahtjeva potrebnih za upis u strukovne kurikule u I. razred srednje škole, polaznik je dužan dostaviti dokaz o zdravstvenoj sposobnosti. |
| **Kompetencije koje se programom stječu**  |
| 1. Pripremiti dekorativne preparate i pribor za upotrebu s obzirom na vrstu usluge tematskog šminkanja
2. Primijeniti odgovarajuće boje, pribor i dekorativne preparate za šminkanje lica
3. Provesti postupak nanošenja šminke na lice uvažavajući morfologiju lica u skladu s tipom, stanjem i starošću kože lica te namjenom (dnevna šminka, večernja šminka, svečana šminka, šminka za fotografiju, šminka za mladenke, povijesna šminka 20 st.)
4. Provoditi specijalne tehnike šminkanja i povezivati šminku sa likovima, karakteristikama frizura, odjeće, obuće nakita određenog povijesnog razdoblja: 1920.-e, 1940.-e, 1960.-e, 1980.-e, 2000.-e. Šminka i šminkanje današnjice
5. Primijeniti odgovarajuće preparate za estetsko uređivanje obrva i trepavica
6. Provoditi odgovarajuće postupke estetskog uređivanja obrva i trepavica
7. Planirati postupke zaštite okoliša
8. Primjenjivati higijenske mjere dezinfekcije prostora, radnog mjesta, pribora, opreme i dekorativnih preparata
9. Pripremiti klijenta s obzirom na vrstu usluge šminkanja
10. Održavati osobnu higijenu i higijenu radnog mjesta
 |
| **Načini praćenja kvalitete i uspješnosti izvedbe programa obrazovanja** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti* provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima
* provodi se istraživanje i anketiranje nastavnika o istim pitanjima navedenim u prethodnoj stavci
* provodi se analiza uspjeha, transparentnosti i objektivnosti provjera i ostvarenosti ishoda učenja
* provodi se analiza materijalnih i kadrovskih uvjeta potrebnih za izvođenje procesa učenja i poučavanja
* dobivenim rezultatima anketa dobiva se pregled uspješnosti izvedbe programa, kao i  procjena kvalitete nastavničkog rada ustanove.
 |
| **Datum revizije programa** |  |

1. **MODULI I SKUPOVI ISHODA UČENJA**

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.** | **TEHNIKE ŠMINKANJA** | Klasične i korektivne tehnike šminkanja | 3 | 8 | 75 | 100 | 25 | 200 |
| **Ukupno:** | **8** | **75** | **100** | **25** | **200** |

*VPUP – vođeni proces učenja i poučavanja*

*UTR – učenje temeljeno na radu*

*SAP – samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |
| --- | --- |
| **NAZIV MODULA** | **TEHNIKE ŠMINKANJA** |
| **Šifra modula** |  |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/2325>  |
| Obujam modula (CSVET) | **8 CSVET**SIU 1: Klasične i korektivne tehnike šminkanja (8 CSVET) |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 75 sati (38%) | 100 sati (50%) | 25 sati (12%) |
| **Status modula****(obvezni/izborni)** | obvezni |
| **Cilj (opis) modula**  | Cilj ovoga modula je polaznicima omogućiti stjecanje praktičnih vještina za pravilnu primjenu klasičnih i korektivnih tehnika šminkanja uz korištenje odgovarajućih kozmetičkih preparata te odogovarajućeg pribora i uređaja.Polaznici će moći samostalno odabrati kozmetičke preparate za pripremu kože i šminkanje lica u skladu s estetskim kriterijima te koristiti kozmetičke preparate, sredstva, pribor i uređaje za šminkanje na stručan i pravilan način, uz primjenu higijenskih mjera. Moći će izvesti odgovarajuću tehniku šminkanja prema obliku lica, tipu i stanju kože te prigodama i željama klijenata uz primjerenu komunikaciju s klijentima i primijenu pravila poslovnog bontona. U radu će primijenjivati mjere zaštite na radu te razvrstavati otpad u kozmetičkom salonu sukladno pravilima struke. |
| **Ključni pojmovi** | *povijest šminkanja, kozmetički preparati i primjena, sredstva, pribor i uređaji za šminkanje, šminkanje lica, oblikovanje i bojanje obrva i trepavica, estetski kriteriji šminkanja, tehnike šminkanja, osobna higijena i higijena prostora, pribora i uređaja, poslovna komunikacija, mjere zaštite na radu, pravila razvrstavanja otpada u radu salona za šminkanje* |
| **Oblici učenja temeljenog na radu** | Učenjem temeljenom na radu stječu se specifična znanja i vještine potrebne za samostalan, siguran i odgovoran rad u primjeni klasičnih i korektivnih tehnika šminkanja.Učenje temeljeno na radu provodi se u specijaliziranom praktikumu za šminkanje u ustanovi / studiju za šminkanje kod poslodavca opremljenim uređajima, opremom, preparatima i priborom za šminkanje i oblikovanje i bojanje obrva i trepavica u skladu s pravilima struke.Polaznik u ustanovi samostalno demonstrira aplikaciju šminke te postupke oblikovanja i bojanja obrva i trepavica kroz zadane teme na modelu u radnoj situaciji koja simulira uvjete iz svijeta rada. Učenjem temeljenom na radu kod poslodavca polaznik samostalno demonstrira aplikaciju šminke te postupke oblikovanja i bojanja obrva i trepavica prema potrebama klijenta u stvarnoj radnoj situaciji.Tijekom učenja temeljenom na radu razvija se kreativnost i samostalnost polaznika, suvremeni pristup primjeni tehnika šminkanja, vještine primjene poslovnog bontona te razvija pozitivan stav o zbrinjavanju otpada u radu salona za šminkanje. |
| **Literatura i specifična nastavna sredstva potrebna za realizaciju modula** | **Preporučena literatura:**1. E. Halepović Đečević, D. Kaliterna: Primijenjena kozmetika, Medicinska knjiga, 2012.
2. Sanja Agić: Make up s potpisom, V.B.Z., 2013.

-Milijanka Nikitović: Vodič kroz profesionalnu kozmetiku, Asograf, 2000.1. Springer, P.O.: Higijena. Profil internacional, Zagreb, 1997.
2. Vesna Kostović-Vranješ, Mirko Ruščić: Higijena, Školska knjiga Zagreb, 2009.
3. Eduard Osredečki: Poslovno komuniciranje i poslovni bonton, Zagreb 2009.
4. Brajša, P., Umijeće razgovora, C.A.S.H., Pula, 2000.
5. Pravilnik o gospodarenju medicinskim otpadom („Narodne novine“, br. 50/15 i 56/19)
6. Uredba (EZ) br. 1223/2009 Europskog Parlamenta i Vijeća od 30. studenoga 2009. o kozmetičkim proizvodima
7. Zakon o zaštiti na radu (NN 59/96, 94/96, 114/03, 100/04, 86/08, 116/08 i 75/09)
 |

|  |  |
| --- | --- |
| **Skup ishoda učenja iz SK-a, obujam**  | **Klasične i korektivne tehnike šminkanja, 8 CSVET** |
| **Ishodi učenja** |
| 1. Istražiti razvoj šminkanja kroz povijest
 |
| 1. Primijeniti smjernice vezane uz estetske kriterije lica pri šminkanju - oblik lica, oblik oka, tip kože, pigment
 |
| 1. Primijeniti boje u skladu s radnim zadatkom
 |
| 1. Aplicirati šminku u skladu s tipom, stanjem kože i starošću kože lica
 |
| 1. Demonstrirati dnevnu, večernju i svečanu šminku
 |
| 1. Kreirati šminku za potrebe fotografije i snimanja
 |
| 1. Demonstrirati korektivno šminkanje lica
 |
| 1. Oblikovati i obojati obrve i trepavice
 |
| **Dominantan nastavni sustav i opis načina ostvarivanja SIU**  |
| Dominantni nastavni sustav ovoga modula je učenje temeljeno na radu. Manjim dijelom primjenjuje se predavačka nastava uz demonstraciju tehnika šminkanja te oblikovanja i bojenja obrva i trepavica. Ishodi učenja ostvaruju se kombinacijom individualnog i grupnog rada polaznika.Tijekom realizacije nastavnog procesa nastavnik najprije objašnjava osnovne pojmove - razvoj šminke kroz povijesna razdoblja, kozmetički prostor, preparate, sredstva, pribor i uređaje za šminkanje te osnovne tehnike šminkanja. Nakon usvajanja osnovnih pojmova nastavnik demonstrira vježbu, a potom polaznici sami izvode vježbu na modelu, a nastavnik po potrebi pomaže i usmjerava polaznike. Na taj način polaznici postupno stječu vještinu klasičnih i korektivnih tehnika šminkanja. Polaznici pri radu također vježbaju i profesionalnu komunikaciju s klientom. U specijaliziranom praktikumu za šminkanje ili u prostorima poslodavca, polaznici demonstriraju tehnike šminkanja kroz zadane teme na modelu u stvarnoj radnoj situaciji ili situaciji koja simulira uvjete iz svijeta rada. Pri radu se pridržavaju pravila zaštite na radu, provode higijenske mjere, razvrstavaju otpad na propisan način.Polaznici samostalno rješavaju i problemske zadatake koristeći teorijska znanja o razvoju šminke i tehnikama šminke. Rezultate rada polaznici mogu pokazati na različite načine (pisano, usmeno, digitalno, praktično).Nastavnik polaznicima daje povratne informacije o napredovanju tijekom cijelog procesa rada, ne samo na kraju. Polaznici tijekom učenja mogu samovrednovati vlastite rezultate i proces rada. |
| **Nastavne cjeline/teme** | *Nastavne cjeline (3):*1. ***Razvoj šminkanja kroz povijest***

Tema 1 - Šminkanje kroz epohalna razdobljaTema 2 - Šminkanje danas1. ***Kozmetički prostor, preparati, sredstva, pribor i uređaji za šminkanje***

Tema 1 – Prostor i prirodni preparati za šminkanje – primjena i higijenaTema 2 - Sredstva, pribor i uređaji – primjena i higijenaTema 3 - Zaštita na radu Tema 4 - Razvrstavanje otpada1. ***Tehnike šminkanja lica, obrva i trepavica kod različitih primjena prema estetskim kriterijima***

Tema 1 - Estetski kriteriji šminkanjaTema 2 - Tehnike šminkanja lica s različitim primjenamaTema 3 - Tehnike šminkanja obrva i trepavicaTema 4 - Poslovna komunikacija |
| **Načini i primjer vrednovanja skupa ishoda učenja** |
| Način i primjer vrednovanja skupa ishoda učenja su samo jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.Skup ishoda učenja i pripadajući ishodi provjeravaju se pisano i/ili usmeno, vrednovanjem postupaka i rezultata rješavanja radne situacije/projektnih aktivnosti/usmene prezentacije i/ili pisanog rada, a na temelju unaprijed definiranih kriterija vrednovanja (analitičke i holističke rubrike za vrednovanje).**Zadatak:**Polaznike podijeliti u parove. Svaki par izvlači karticu s uputama i povijesnim razdobljem šminke koji treba istražiti. Uz pomoć interneta polaznici istražuju zadano povijesno razdoblje (osnovna obilježja, modni stil, predstavnike, vrste pribora, preparata i boje karakteristične za razdoblje) i izrađuju PowerPoint prezentaciju. Ključne elemente šminke crtaju na *make up* skicu (boja podloge, položaj rumenila, oblik usana, obrva i način iscrtavanja oka). Po završetku istraživačkog rada parovi prezentiraju rezultate rada. Polaznici ostaju u paru (jedan polaznik šminka, a drugi je klijent) pripremaju radno mjesto te po uzoru na skicu izrađuju šminku povijesnog razdoblja. Po završetku praktičnog dijela zadatka polaznici pospremaju i dezinficiraju radno mjesto, pribor i preparate. Po završetku rada s polaznicima prokomentirati rezultate te osigurati povratnu informaciju o uspješnosti provedbe radnog zadatka prema unaprijed utvrđenim kriterijima vrednovanja.  |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrednovanja skupa ishoda učenja za polaznike/osobe s invaliditetom ako je primjenjivo)* |

|  |
| --- |
| **\*Napomena:***Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

 **Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |